CELEX: 22015D2158
Language: et
Date: 2014-12-12 00:00:00
Title: EMP ühiskomitee otsus nr 291/2014, 12. detsember 2014, millega muudetakse EMP lepingu XIII lisa „Transport” [2015/2158]

26.11.2015   
            
            
               ET
            
            
               Euroopa Liidu Teataja
            
            
               L 311/44
            
         EMP ÜHISKOMITEE OTSUS
   nr 291/2014,
   12. detsember 2014,
   millega muudetakse EMP lepingu XIII lisa „Transport” [2015/2158]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (1).
            
         
               (2)
            
            
               Rakendusmäärusega (EL) nr 390/2013 tunnistatakse alates 1. jaanuarist 2015 kehtetuks komisjoni määrus (EL) nr 691/2010 (2) ning komisjoni rakendusmäärus (EL) nr 1216/2011, (3) mis on inkorporeeritud EMP lepingusse ning mis tuleb sellest tulenevalt alates 1. jaanuarist 2015 EMP lepingust välja jätta.
            
         
               (3)
            
            
               Seetõttu tuleks EMP lepingu XIII lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XIII lisa muudetakse järgmiselt.
   
               1)
            
            
               Punkti 66wn (komisjoni määrus (EL) nr 677/2011) lisatakse järgmine tekst:
               „, muudetud järgmise õigusaktiga:
               
                           —
                        
                        
                           
                              32013 R 0390: komisjoni rakendusmäärus (EL) nr 390/2013, 3. mai 2013 (ELT L 128, 9.5.2013, lk 1).”
                        
                     
         
               2)
            
            
               Punkti 66xe (komisjoni rakendusotsus 2014/132/EL) järele lisatakse järgmine punkt:
               
                           „66xf.
                        
                        
                           
                              32013 R 0390: komisjoni rakendusmäärus (EL) nr 390/2013, 3. mai 2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
                        
                     Käesoleva lepingu kohaldamisel kohandatakse nimetatud määrust järgmiselt.
               
                           a)
                        
                        
                           EFTA riikide puhul asendatakse artikli 3 lõige 1 järgmisega:
                           „Kui EFTA riikide alaline komitee otsustab määrata tulemuslikkuse hindamise asutuse, et aidata EFTA järelevalvenõukogul rakendada tulemuslikkuse kava, määratakse kõnealune asutus ajavahemikuks, mis on kooskõlas võrdlusperioodidega. Kui komisjon on määranud tulemuslikkuse hindamise asutuse, siis püüab EFTA riikide alaline komitee sarnastel tingimustel määrata sama asutuse, et see täidaks EFTA riikidega seoses samu ülesandeid.”
                        
                     
                           b)
                        
                        
                           Artikli 14 lõikele 1 ja artikli 18 lõikele 1 lisatakse järgmine lõik:
                           „Kui hindamine puudutab ühe või mitme ELi liikmesriigi või ühe või mitme EFTA riigiga seotud tulemuskavasid ja -eesmärke, siis korraldab hindamise EFTA järelevalveamet seoses EFTA riigi/riikidega ja komisjon seoses ELi liikmesriigi/liikmesriikidega. Sellega seoses teevad komisjon ja EFTA järelevalveamet koostööd, et võtta ühised seisukohad kogu käesolevas artiklis kehtestatud menetluse raames.”
                        
                     
                           c)
                        
                        
                           Artikli 15 lõikele 1 lisatakse järgmine lõik:
                           „Kui hindamine puudutab ühe või mitme ELi liikmesriigi või ühe või mitme EFTA riigiga seotud tulemuskavasid ja -eesmärke, siis korraldab hindamise EFTA järelevalveamet seoses EFTA riigi/riikidega ja komisjon seoses ELi liikmesriigi/liikmesriikidega. Sellega seoses teevad komisjon ja EFTA järelevalveamet koostööd, et võtta ühised seisukohad kogu käesolevas artiklis kehtestatud menetluse raames.”
                        
                     
                           d)
                        
                        
                           Artikli 18 lõikele 2 lisatakse järgmine lõik:
                           „Kui funktsionaalne õhuruumiosa katab ühe või mitme ELi liikmesriigi või ühe või mitme EFTA riigi õhuruumi, siis täidab käesolevas punktis sätestatud ülesandeid ja teostab selles sätestatud volitusi EFTA järelevalveamet seoses EFTA riigi/riikidega ja komisjon seoses ELi liikmesriigi/liikmesriikidega. Sellega seoses teevad komisjon ja EFTA järelevalveamet koostööd, et võtta ühiseid seisukohti.”
                        
                     
                           e)
                        
                        
                           Artikli 18 lõikele 3 lisatakse järgmine lõik:
                           „Kui võrgustiku tulemuslikkuse kava käsitleb nii komisjoni määratud võrgustiku haldusasutust kui ka EFTA liikmesriikide alalise komitee määratud võrgustiku haldusasutust, teevad komisjon ja EFTA järelevalveamet koostööd, et võtta ühised seisukohad.”
                        
                     
                           f)
                        
                        
                           Artikli 18 lõikele 4 lisatakse järgmine lõik:
                           „Kui tulemuskavad ja tulemuseesmärgid on seotud ühe või mitme ELi liikmesriigi ja ühe või mitme EFTA riigiga, siis teevad komisjon ja EFTA järelevalveamet koostööd, et esitada tulemuseesmärkide saavutamise ühisaruanne ühtse taeva komiteele.”
                        
                     
                           g)
                        
                        
                           Artikli 18 lõikes 3 ja 4 asendatakse EFTA riikide puhul sõna „komisjon” sõnadega „EFTA järelevalveamet”.
                        
                     
         
               3)
            
            
               Punkti 66xa (komisjoni määrus (EL) nr 691/2010) tekst jäetakse välja alates 1. jaanuarist 2015.
            
         Artikkel 2
   Rakendusmääruse (EL) nr 390/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 13. detsembril 2014, tingimusel et kõik EMP lepingu artikli 103 lõike 1 kohased teated on edastatud, (4) või EMP ühiskomitee 27. juuni 2014. aasta otsuse nr 135/2014 (5) jõustumise päeval, olenevalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 12. detsember 2014
      
         
            EMP ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 128, 9.5.2013, lk 1.
   
      (2)  ELT L 201, 3.8.2010, lk 1.
   
      (3)  ELT L 310, 25.11.2011, lk 3.
   
      (4)  Põhiseadusest tulenevaid nõudeid ei ole nimetatud.
   
      (5)  ELT L 342, 27.11.2014, lk 42.